Byggherre var apoteker Jørgen Anton Øwre. Han var medlem av Ålesunds kommunestyre og formannskap, og ordfører i årene 1909–1910. Han valgte arkitekt Hagbarth Martin Schytte-Berg (1860–1944) til å tegne og oppføre det nye apoteket. Arkitekten var en av de ledende i arbeidet med å bygge Ålesund etter brannen. Før han dro til Ålesund for å være med på gjenoppbyggingen, hadde han blant annet tegnet Skien kirke (1887–1894) og Fagerborg kirke i Oslo (1900–1903).